b'\n_START_ARTICLE_\nApatija\n_START_PARAGRAPH_\nApatija \xe2\x80\x93 emocij\xc5\xb3, motyvacijos ar entuziazmo tr\xc5\xabkumas, abejingumas. Apati\xc5\xa1kas individas abejingas arba atsainus tam tikriems emociniams, socialiniams ar fiziniams gyvenimo aspektams. Klini\xc5\xa1kai apatija laikoma lengva psichinio disbalanso forma, vidutin\xc4\x97 yra depresija, o sunkiausia - disociacija._NEWLINE_Apatija pana\xc5\xa1i \xc4\xaf ting\xc4\x97jim\xc4\x85 ir gali b\xc5\xabti kra\xc5\xa1tutin\xc4\x97 jo forma._NEWLINE_Apatija gali b\xc5\xabti kryptinga, nukreipta \xc4\xaf tam tikr\xc4\x85 objekt\xc4\x85, asmen\xc4\xaf, veikl\xc4\x85 ar aplink\xc4\x85. J\xc4\x85 gali i\xc5\xa1\xc5\xa1aukti emocin\xc4\x97 reakcija ar s\xc4\x85moningas apsisprendimas. Tam tikri vaistai gali sukelti apatijos simptomus ar prie jos privesti. Fizinis apatijos aspektas susietas su fiziniu detergentu. L\xc4\x97tinis energijos tr\xc5\xabkumas, dar vadinamas letargu, taip pat gali sukelti apatij\xc4\x85._NEWLINE_Pagal stoik\xc5\xb3 filosofij\xc4\x85, apatija \xe2\x80\x93 b\xc5\xabsena, kai \xc5\xbemogus laisvas nuo path\xc4\x93, grubiai tariant, emocij\xc5\xb3 ir aistr\xc5\xb3, skausmo, baim\xc4\x97s, tro\xc5\xa1kimo ir malonumo. Doktrinos kilm\xc4\x99 galima atsekti iki cinik\xc5\xb3 (IV a. pr. m. e. antroji pus\xc4\x97). Zeno i\xc5\xa1 Citiumo (IV-III a. pr. m. e.) atvirai mok\xc4\x97, kad path\xc4\x93 reikia visi\xc5\xa1kai panaikinti.'